**РЕШЕНИЕ № ПВ – 25 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС, становища от РЗИ Пловдив и БД ИБР - Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Създаване на насаждения от 77,973 дка маточина и 13,606 дка маслодайна роза със изграждане на система за дъждуване и изграждане на тръбен кладенец, включващо и закупуване на земеделска техника за обработка на маточина и рози“**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имоти №№ 21169.10.52, 21169.10.57, 21169.10.58, 21169.12.1, 21169.12.3, 21169.12.4, 21169.12.6, 21169.12.8, 21169.12.12, 21169.12.13 и 21169.12.14 в землището на с. Динк, общ. Марица, обл. Пловдив

**Възложител: ЗП ДОДОВ**

**Характеристика на инвестиционното предложение:**

 Инвестиционното предложение предвижда създаване на насаждения от 77,973 дка маточина в имоти №№ 21169.10.52, 21169.12.1, 21169.12.3, 21169.12.4, 21169.12.8 и 13,606 дка маслодайна роза в имоти №№ 21169.10.57, 21169.10.58, 21169.12.6, включващо и закупуване на земеделска техника за обработка на маточина и рози, изграждане на система за дъждуване в имоти №№ 21169.10.52, 21169.10.57, 21169.10.58, 21169.12.1, 21169.12.3, 21169.12.4, 21169.12.6, 21169.12.12, 21169.12.13, 21169.12.14 и изграждане на тръбен кладенец с дълбочина 20м. в имот № 21169.12.12, в землището на с. Динк, общ. Марица, обл. Пловдив.

Схемата на засаждане на маточината и на маслодайната роза ще бъде съобразена със съществуващата инфраструктура, габаритите на селскостопанската техника за обработка, както и с изискванията на дъждовалната система. Предвижда се дъждуването да се осъществява с ленточна дъждовална машина.

Строително - монтажните работи се свеждат до:

- изграждане на тръбен кладенец с параметри – дълбочина 20 м, обсаждане с PVC тръби ф 200 мм. За подаване на водата от ТК към отделните позиции на дъждовалната машина ще се монтира мотопомпа. За създаване на необходимия напор за дъждуване дъждовалната машина е оборудвана със собствена мотопомпа Idrofoglia LR51W-20 с работен дебит Q = 20 л/сек и напор необходим за дъждовалната машина.

- изграждане на подвижна разпределителна водопроводна мрежа от PVC или РЕ тръби със съответната арматура (спирателни кранове, въздушници, хидранти и др.), чрез които ще се обособят позициите на ленточната дъждовална машина;

Традиционните селскостопански практики по отглеждане на маточината и маслодайната роза включват: повърхностна обработка на междуредията, торене, пръскане с хербициди за борба с плевелите и вредителите, напояване, коситба/ беритба и др.

Във връзка с предстоящата обработка на всички насаждения, се предвижда закупуване на земеделска техника:

|  |  |  |  |
| --- | --- | --- | --- |
| № | Земеделска техника | модел | брой |
| 1 | Трактор марка KUBOTA | Модел : М 5 111 | 1 |
| 2 | Челен товарач марка Hauer | Модел : POM-VX 90 | 1 |
| 3 | Ремарке двуосно тристранно хидравлично разтоварване марка BICCHI | Модел: 2B 100 | 2 |
| 4 | Разсадопосадъчна машина марка Checchi&Magli | Модел: WOLF/4 row D6 | 1 |
| 5 | Култиватор окопен ALP | Модел : YAC 31/7 | 1 |
| 6 | Плуг обръщателен 3-корпусен марка Kubota | Модел : RM 2000 | 1 |
| 7 | Навесна къса дискова брана марка Kubota   | Модел : CD 1300 | 1 |
| 8 | ТОРАЧКА навесна марка KUBOTA  | Модел: DSC 900 | 1 |
| 9 | Предсеитбен култиватор марка Kubota | Модел: TH 2500F | 1 |
| 10 | Косачка марка Agromaster | Модел : TOB 165  | 1 |
| 11 | Пръскачка щангова марка BUMEX | Модел: AUROMAX-1015-RODEU 1000l | 1 |
| 12 | Прикачен комбайн за маточина марка BONINO | Модел: MO 45 | 1 |
| 13 | Фреза марка Tortella | Модел: MEDIUM WМ5 | 1 |
| 14 | Продълбочител марка ALPEGO | Модел: KD5 200 | 1 |
| 15 | Фреза марка Forigo | Модел: F35С-250  | 1 |
| 16 | Поливна система | Йоанидис Ф90/300м. | 1 |
| 17 | Мотопомпа за поливане IDROFOGLIA | Модел: LR 51W | 1 |
| 18 | Вентилаторна пръскачка Projet | Модел:Starmix Control 880 | 1 |

Закупената техника ще се съхранява и домува на собствена площадка на Възложителя в УПИ X-196, кв.30 по плана на с. Динк.

За реализацията на инвестиционното предложение няма необходимост от изграждане на нова техническа инфраструктура тъй като масивът граничи от изток, запад и юг с полски пътища.

Инвестиционното предложение попада в обхвата на т.2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите в който се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000429 „Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.). До момента защитената зона не е обявена със заповед.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* Инвестиционното предложение предвижда създаване на насаждения от 77,973 дка маточина и 13,606 дка маслодайна роза със изграждане на система за дъждуване и изграждане на тръбен кладенец с дълбочина 20м., чрез прилагане на съвременни технологии за проектиране и монтаж, като не се очакват отрицателни въздействия върху компонентите на околната среда.

Проектният СК ще се изгради в имот №21169.12.12, в землището на с. Динк, общ. Марица, обл. Пловдив и има следните координати:

|  |  |
| --- | --- |
| Географски координати WGS 1984г. | Геодезични координати 1970 г. |
| N | E | X | Y | Н |
| 42°15'39.235" | 24°47'24.977'' | 4555990.379 | 8619568.954 | 176.586 м |

* Всички дейности по време на строителството и експлоатацията на инвестиционното предложение ще се осъществяват в границите на предвидената за реализация територия и няма да излизат с влиянието си извън нея.
* Реализацията и експлоатацията на сондажния кладенец ще се извърши по класически методи за подобен тип съоръжения и не се очаква да доведат до замърсяване и дискомфорт на околната среда, тъй като не се предвиждат дейности, при които се отделят значителни замърсители в околната среда.
* В хода на експлоатация на обекта не се предполага замърсяване и дискомфорт на околната среда.
* Незначителните количества отпадъци, генерирани вследствие реализацията и експлоатацията на инвестиционното предложение, ще се управляват съгласно утвърдените нормативни изисквания за дейности с отпадъци.
* За осъществяването на цялостното инвестиционно предложение не е необходимо изграждане на нова пътна инфраструктура, ще се използва съществуваща такава.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* С писмо изх. № КД-04-656/08.12.2016г. БД ИБР Пловдив е дала заключение за допустимост на инвестиционното предложение от гледна точка на ПУРБ на ИБР и постигане целите на околната среда.

 **III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000429 „Река Стряма”
* Поради това и отдалечеността на имотите от защитената зона и характера на дейността, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на дъждовалната система на маточината и маслодайната роза и сондажния кладенец, е ограничен и локален в рамките на разглежданите имоти.
* Вероятността от поява на въздействие върху компонентите на околната среда от дейностите по изпълнението на проекта се определя като минимална.
* Въздействието върху компонент води ще бъде пряко, краткотрайно и временно в рамките на ежегодния поливен сезон.
* Сондажните работи не включват използване, съхранение, транспорт, производство и работа с материали, които могат да бъдат опасни за околната среда и здравето на хората.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 587/26.01.2017г. РЗИ-Пловдиве определила, че предвид характера на ИП, при спазване на нормативното законодателство, не се очаква да възникне риск за човешкото здраве. ИП не засяга СОЗ около водоизточници и съоръжения за питейно-битово водоснабдяване.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии:**

• В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като е представено копие от документацията на Община Марица и кметство с. Динк. Община Марица и кметство с. Динк писмено са информирали РИОСВ-Пловдив, за липса на постъпили възражения относно инвестиционното предложение.

• Възложителят от своя страна е информирал засегнатото население, чрез съобщение за изготвената информацията по приложение №2.

• Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При следното условие:**

Водата от сондажния кладенец може да се ползва само при спазване на всички процедури по разрешителен режим, съгласно чл. 50, ал. 7, т. 1 от *Закона за водите.*

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 16.02.2017г.**

*Директор на РИОСВ - Пловдив*

 Съгласували:............. Изготвили: ..............

 Д. Димитров, Директор Дирекция „ПД” Ж. Боева, мл.експерт/10.01.2017г./

 Кристиян Казанджиев,юрисконсулт..………….. Д. Величкова, ст. експерт ………